**AJUNTAMENT DE CAPELLADES**

1. **LECTURA I APROVACIÓ DE L’ACTA ANTERIOR.**

Obert l’acte i comprovat per la secretària l’existència del quòrum necessari perquè pugui ser iniciada la sessió i donat que l’acta núm. 1 del dia 29/01/2014 ha estat distribuïda entre els/les Srs/es assistents, és dóna per llegida (art. 110.3 del Decret Legislatiu 2/2003, de 28 d’abril, pel qual s’aprova el text refós de la Llei Municipal i de Règim Local de Catalunya).

Seguidament el Sr. alcalde pregunta als assistents si hi ha alguna rectificació a fer a l’acta anterior.

**ERC**

**El Sr. Àngel Soteras i Largo**  indica que a l’acta núm. 1 del 29/01/2014 no es contesta a la seva pregunta referent a quines mesures de seguretat aplica l’Ajuntament de Capellades en els espectacles i activitats que es fan al Teatre de la Lliga.

Es transcriu la intervenció del senyor Àngel Soteras i Largo que en aquest sentit va realitzar al punt núm. 12, precs i preguntes de l’acta del Ple de 29/01/2014:

“*Sabem que les entitats fan diferents activitats, però al final la responsabilitat és de l’Ajuntament i com ens ha arribat que en alguna representació de teatre, en aquest Nadal, hi havien seients a les sortides d’emergències.*

*Qualsevol es pot equivocar i fer-ho malament, no ho sap, però voldria saber si l’Ajuntament, com a tal, té prevista alguna cosa en qualsevol acte d’aquests.*

*Vol saber si en qualsevol acte, el que organitza un acte a La Lliga quines mesures de seguretat ha de complir i com controla l’ajuntament que aquestes es compleixen.*

***El Sr. alcalde, Marcel·lí Martorell i Font,***  *li respon que quan se sol·licita La Lliga per fer un acte, l’ajuntament li notifica tècnicament el que ha de fer.*

***El Sr. Àngel Soteras i Largo***  *li pregunta si l’ajuntament fa algun control.*

***El Sr. alcalde, Marcel·lí Martorell i Font,***  *li respon que, per exemple, si la Coral fa un concert, doncs aquell dia no va la policia a examinar si hi ha seients o no a les portes d’emergència.*

***El Sr. Àngel Soteras i Largo***  *sap que hi ha hagut èpoques en que s’han fet festes i s’han demanat garanties als organitzadors.*

***El Sr. alcalde, Marcel·lí Martorell i Font,***  *li respon que les garanties són, si l’acte l’organitza l’ajuntament, l’assegurança la cobreix l’ajuntament, si un particular vol fer un acte, aquest particular haurà de contractar una assegurança per l’acte que organitzi. Tot i així la sala té la capacitat que té i qui ho organitza ho ha de fer d’acord amb la capacitat de la sala. Si hi ha algun acte en concret que supera la capacitat de la sala, aquest no s’hauria de realitzar.*

***El Sr. Àngel Soteras i Largo***  *el que pregunta és qui ha de respondre quan hi ha un problema, hagi assegurança o no.*

*Pregunta quines mesures té pensades l’ajuntament, que s’ha de fer per evitar problemes.*

*La pregunta és si una entitat en un acte, com ha passat, acaba posant, per les raons que siguin, bancs perquè segui la gent a les sortides d’emergències.*

*Pregunta quines mesures, quina previsió té l’ajuntament, si fa o no fa res.*

***El Sr. alcalde, Marcel·lí Martorell i Font,***  *li respon que l’ajuntament el que fa és notificar a l’entitat promotora quina és la capacitat de la sala, no es notifica que no es posin cadires davant les portes d’emergència, perquè és de sentit comú.*

*El que no tenim és un funcionari que cada vegada que es fa un acte certifiqui i faci un informe dient que allò compleix el que ha de complir, el Sr. Àngel Soteras i Largo ja sap que no el tenim.*

***El Sr. alcalde, Marcel·lí Martorell i Font,*** *pregunta al Sr. Àngel Soteras i Largo quina és la seva proposta.*

***El Sr. Àngel Soteras i Largo***  *li respon que la seva proposta és notificar a qualsevol entitat el que es pot fer i no es pot fer, per evitar problemes.*

*Creu que més enllà de la capacitat, perfectament pot passar que algú varií la distribució, no ho diu per augmentar l’aforament, sinó que facin la distribució que els hi sigui necessària pel tipus d’espectacles que es vulgui fer.*

*No pressuposa la mala fe o la falta de sentit comú, el que diu és que com sabem que ha passat, què és pensa fer a partir d’ara?.*

***El Sr. alcalde, Marcel·lí Martorell i Font,***  *li respon que l’equip de govern pren nota i si no, no sap si ho fem constar ara, a partir d’ara farem constar l’aforament, no obstant creu que es diu.”*

**Passada a votació** l’acta núm. 1 del 29/01/2014 resta aprovada per la unanimitat dels onze regidors assistents al Ple, dels tretze que componen de dret aquesta corporació.

1. **MOCIÓ EN DEFENSA DEL MODEL EDUCATIU I LA LLENGUA DAVANT ELS NOUS ATACS JUDICIALS, PRESENTADA PEL GRUP MUNICIPAL DE CONVERGÈNCIA I UNIÓ.**

A proposta del grup municipal de CiU es presenta per a la seva aprovació la moció en defensa del model educatiu i la llengua davant els nous atacs judicials, i que es transcriu a continuació:

***Moció en defensa del model educatiu i la llengua davant els nous atacs judicials***

*Una de les conseqüències més visibles de la sentència del Tribunal Constitucional (TC) de l’any 2010 sobre l’Estatut de Catalunya és l’ofensiva judicial contra el sistema d’immersió lingüística a l’escola catalana. Des d’aquell moment s’han anat succeint interlocutòries del Tribunal Superior de Justícia de Catalunya (TSJC), sentències del Tribunal Suprem (TS) i l’aprovació de la Llei Orgànica per a la Millora de la Qualitat Educativa (LOMCE en castellà) per eliminar el model d’escola catalana en llengua i continguts. El darrer atac prové de* ***cinc interlocutòries del TSJC****, que imposen una quota del 25% de castellà a l’escola.*

*El* ***model d’immersió lingüística*** *a l’escola catalana és una història d’èxit de més de 30 anys, que ha garantit i promogut un model de societat cohesionat i d’igualtat d’oportunitats. Ha estat el producte d’una voluntat política i del treball pedagògic de molts professors i professores, del compromís general de les famílies, que han posat en tot moment el benefici de l’infant per sobre de tot. Ha esdevingut el model educatiu més eficaç per a fer ciutadans competents en les dues llengües –l’avaluació feta l’any 2010 pel Ministeri d’Educació demostra que el nivell de coneixement del castellà per part dels alumnes catalans és superior al de la mitjana de l’Estat- i amb la garantia del coneixement d’una tercera llengua. També ha estat reconegut i posat d’exemple en nombroses ocasions internacionalment, per exemple, pel Consell de Ministres del Consell d’Europa o pel High Level Group on Multilinguism de la Unió Europea.*

*Per altra banda, la* ***Llei d’Educació de Catalunya*** *(LEC) és la norma aprovada pel Parlament de Catalunya, escollit democràticament pels catalans i les catalanes i a qui correspon dissenyar el model educatiu que consideri més idoni per assolir els millors resultats.*

*Per tot el que s’ha exposat, el grup municipal de Convergència i Unió proposa al Ple l’adopció dels següents* ***acords:***

***Primer****. Denunciar el risc seriós de trencament social, desigualtat i discriminació que suposa aquesta nova ofensiva judicial, així com rebutjar la politització que constantment es fa de la llengua i d’un conflicte que no és real ni existent.*

***Segon****. Refermar el nostre compromís amb el model català d’immersió lingüística, que no només no pot aturar-se, sinó que cal que segueixi avançant en la seva contribució a la cohesió social i a la formació que qualitat dels alumnes, tenint en compte els reptes plantejats per la societat del segle XXI per un alumnat amb més de 100 llengües d’origen.*

***Tercer****. Manifestar el rebuig a les interlocutòries dictades pel TSJC el 31 de gener del 2014 que imposen una quota lingüística del 25% en castellà: la decisió sobre la llengua vehicular a l’escola l’ha de prendre el poble de Catalunya, per mitjà dels seus representants electes al Parlament, no els jutges.*

***Quart****. Donar suport al Govern de la Generalitat de Catalunya i, concretament, al Departament d’Ensenyament en el seu compromís de continuar mantenint el sistema d’immersió lingüística en llengua catalana, en la presentació dels recursos als respectius tribunals i en la defensa de la legalitat de la llei catalana.*

***Cinquè****. Donar suport al conjunt de la comunitat educativa del país i, de forma més particular, als cinc directors dels centres afectats per la sentència del TSJC. Encoratjar també als consells escolars a sumar-se al clam per defensar una escola catalana en llengua i continguts.*

***Sisè****. Enviar aquesta moció al TSJC, al president del Govern espanyol, als portaveus dels grups parlamentaris del Parlament de Catalunya, a la consellera d’Ensenyament de la Generalitat, al Consell Escolar Municipal, al Consell Escolar de Catalunya, a l’entitat Somescola.cat i als directors/es de totes les escoles del municipi.*

El senyor alcalde dóna lectura a la proposta d’acords:

**Primer**. Denunciar el risc seriós de trencament social, desigualtat i discriminació que suposa aquesta nova ofensiva judicial, així com rebutjar la politització que constantment es fa de la llengua i d’un conflicte que no és real ni existent.

**Segon**. Refermar el nostre compromís amb el model català d’immersió lingüística, que no només no pot aturar-se, sinó que cal que segueixi avançant en la seva contribució a la cohesió social i a la formació que qualitat dels alumnes, tenint en compte els reptes plantejats per la societat del segle XXI per un alumnat amb més de 100 llengües d’origen.

**Tercer**. Manifestar el rebuig a les interlocutòries dictades pel TSJC el 31 de gener del 2014 que imposen una quota lingüística del 25% en castellà: la decisió sobre la llengua vehicular a l’escola l’ha de prendre el poble de Catalunya, per mitjà dels seus representants electes al Parlament, no els jutges.

**Quart**. Donar suport al Govern de la Generalitat de Catalunya i, concretament, al Departament d’Ensenyament en el seu compromís de continuar mantenint el sistema d’immersió lingüística en llengua catalana, en la presentació dels recursos als respectius tribunals i en la defensa de la legalitat de la llei catalana.

**Cinquè**. Donar suport al conjunt de la comunitat educativa del país i, de forma més particular, als cinc directors dels centres afectats per la sentència del TSJC. Encoratjar també als consells escolars a sumar-se al clam per defensar una escola catalana en llengua i continguts.

**Sisè**. Enviar aquesta moció al TSJC, al president del Govern espanyol, als portaveus dels grups parlamentaris del Parlament de Catalunya, a la consellera d’Ensenyament de la Generalitat, al Consell Escolar Municipal, al Consell Escolar de Catalunya, a l’entitat Somescola.cat i als directors/es de totes les escoles del municipi.

**VdC-CUP**

**El Sr. Aleix Auber i Àlvarez** , indica que Vila de Capellades-CUP està d’acord amb aquesta moció, però si ells haguessin presentat aquesta moció l’hauríem redactat d’altre forma, esmentarien altres fets, no obstant estan d’acord i votaran a favor.

En el punt cinquè de la part resolutiva de la moció, quant al fet d’ampliar aquest suport al conjunt de la comunitat educativa del país, troben a faltar a les comunitats educatives de les Illes Balears i del Principat València que també estan patint i estan immersos en una ofensiva total contra la llengua catalana i la cultura que compartim.

Per aquest motiu VdC-CUP demana que el punt cinquè resti redactat de la següent manera: “*Donar suport al conjunt de la comunitat educativa del país, com també la comunitat educativa del país Valencià i de les Illes Balears....”*

La resta de grups municipals manifesten el seu acord amb que s’inclogui a l’apartat cinquè el suport d’aquest ajuntament a la comunitat educativa del país Valencià i de les Illes en defensa del model educatiu i la llengua catalana davant els nous atacs judicials.

**El Sr. alcalde, Marcel·lí Martorell i Font**, indica que aquest suport és necessari, avui hem vist l’última interpretació de la LOMCE, és garanteix l’educació en castellà i en canvi no es pot garantir l’educació en valencià.

**El Sr. Aleix Auber i Àlvarez**  opina que amb l’aportació de VdC-CUP, aquesta moció queda més completa i d’aquesta manera no ens oblidem de la resta del país.

**ERC**

**Per al Sr. Àngel Soteras i Largo,**  el sentit de la moció és el mateix, ERC dóna suport a la moció i s’afegeix perquè encara que siguin diferents agressions, la llengua agredida és la mateixa, la cultura i els drets dels nostres escolars són els que estan, essent rebentats de manera sistemàtica, per tant ERC votarà a favor.

**El Sr. alcalde, Marcel·lí Martorell i Font,** proposa al Ple de la corporació l’adopció dels acords següents:

**Primer**. Denunciar el risc seriós de trencament social, desigualtat i discriminació que suposa aquesta nova ofensiva judicial, així com rebutjar la politització que constantment es fa de la llengua i d’un conflicte que no és real ni existent.

**Segon**. Refermar el nostre compromís amb el model català d’immersió lingüística, que no només no pot aturar-se, sinó que cal que segueixi avançant en la seva contribució a la cohesió social i a la formació que qualitat dels alumnes, tenint en compte els reptes plantejats per la societat del segle XXI per un alumnat amb més de 100 llengües d’origen.

**Tercer**. Manifestar el rebuig a les interlocutòries dictades pel TSJC el 31 de gener del 2014 que imposen una quota lingüística del 25% en castellà: la decisió sobre la llengua vehicular a l’escola l’ha de prendre el poble de Catalunya, per mitjà dels seus representants electes al Parlament, no els jutges.

**Quart**. Donar suport al Govern de la Generalitat de Catalunya i, concretament, al Departament d’Ensenyament en el seu compromís de continuar mantenint el sistema d’immersió lingüística en llengua catalana, en la presentació dels recursos als respectius tribunals i en la defensa de la legalitat de la llei catalana.

**Cinquè**. Donar suport al conjunt de la comunitat educativa del país, com també la comunitat educativa del país Valencià i de les Illes Balears i, de forma més particular, als cinc directors dels centres afectats per la sentència del TSJC. Encoratjar també als consells escolars a sumar-se al clam per defensar una escola catalana en llengua i continguts.

**Sisè**. Enviar aquesta moció al TSJC, al president del Govern espanyol, als portaveus dels grups parlamentaris del Parlament de Catalunya, a la consellera d’Ensenyament de la Generalitat, al Consell Escolar Municipal, al Consell Escolar de Catalunya, a l’entitat Somescola.cat i als directors/es de totes les escoles del municipi.

Passada a votació la “Moció en defensa del model educatiu i la llengua davant els nous atacs judicials” resta aprovada per la unanimitat dels onze regidors assistents al Ple, dels tretze que componen de dret aquesta corporació.

1. **PRESENTACIÓ DEL CONFLICTE EN DEFENSA DE L’AUTONOMIA LOCAL DE LA LLEI LRSAL (LLEI DE RACIONALITZACIÓ I SOSTENIBILITAT DE L’ADMINISTRACIÓ LOCAL) AL TRIBUNAL CONSTITUCIONAL.**

**El Sr. alcalde, Marcel·lí Martorell i Font,**  dóna lectura a la part dispositiva de la proposta d’APROVACIÓ DE LA FORMALITZACIÓ DEL CONFLICTE EN DEFENSA DE L’AUTONOMIA LOCAL CONTRA LA LEY 27/2013, DE 27 DE DICIEMBRE, DE RACIONALIZACIÓN Y SOSTENIBILIDAD DE LA ADMINISTRACIÓN LOCAL

Al mes de maig d’enguany es compliran trenta cinc anys de la constitució dels ajuntaments democràtics. Al llarg d’aquests anys s’ha passat d’una situació en la qual van d’haver de planificar les ciutats per a fer front a un urbanisme desarrolista, especulatiu, afavoridor d'interessos individuals, i resoldre el dèficit d’infraestructures i d'equipaments bàsics, per afrontar noves realitats més complexes com el medi ambient, els canvis demogràfics i socioculturals de la nostra societat, fruits dels fenòmens migratoris, dels nous models familiars, de la dependència, de l'envelliment de la població, de la mediació social, entre altres. Tot això ja que els municipis són vius i cal donar resposta a les demandes i necessitats que plantegen els nostres ciutadans i ciutadanes.

Els ajuntaments han estat capaços d'afrontar els grans reptes i els canvis culturals de finals del S.XX i en aquesta primera dècada del S.XXI, des de l’autonomia local, són el principal dic de contenció contra la crisi, i el principal espai de resistència, de dignitat, de defensa dels drets de la ciutadania i els principals espais per generar alternatives socials i econòmiques per pal·liar els efectes de la crisi.

Malgrat aquests esforços els ajuntaments mai han tingut un finançament just i adequat. Durant aquests quasi bé trenta cinc anys les hisendes locals han estat l’assignatura pendent en la mesura que l’aportació financera de l’Estat a les administracions locals no s’ha adequat als serveis que presten.

El context actual de crisi econòmica està sent demolidor per als nostres municipis. Davant d’això els ajuntaments han hagut d’incrementar la despesa per donar resposta a aquesta emergència social.

Ara, en l’actual context de crisi, quan és més necessari que mai tenir una administració més propera, i tenir més recursos per fer front a aquesta realitat social, el govern de l’estat espanyol ha aprovat una “Llei de Racionalització i Sostenibilitat de l’Administració Local” (LRSAL) que suposa, de facto, una retallada competencial sense precedents que suposarà un important retrocés, atès que afectarà de ple als serveis que donen els ajuntaments.

Trenta cinc anys esperant un nou marc competencial i un finançament adequat per garantir serveis locals bàsics, perquè ara amb aquesta llei el municipalisme torni a un model de fa quaranta anys enrere amb un marc competencial raquític, i que allunya la capacitat de decisió sobre les polítiques de proximitat, i també allunya les decisions i el control de la ciutadania acabant amb el valor de proximitat que permet la prevenció, la detecció i l’actuació per garantir uns mínims de cohesió i convivència en el conjunt de pobles i ciutats de Catalunya.

Aquesta Llei aprofita la situació de crisi econòmica per modificar l’estructura de l’estat espanyol i recentralitzar amb l’excusa de la sostenibilitat econòmico-financera. Una llei que vol privatitzar els serveis, principalment dels tres grans serveis públics locals que encara es demostren econòmicament rendibles: l’abastament d’aigües, el tractament de residus i l’enllumenat públic.

LRSAL vulnera l’Estatut de Catalunya en matèria d’organització territorial i de règim local, i converteix als ajuntaments en un apèndix de l’estat, i en una instància merament administrativa i sota control en el seu funcionament, vulnerant així l’actual marc basat en el principi d’autonomia local i principi de subsidiarietat, reconegut a la Carta Europea d’Autonomia Local com a criteri de proximitat en l’atribució de competències i d’eficàcia en la redistribució.

Davant d’aquesta situació les entitats municipalistes i els sindicats han iniciat una campanya d’informació a la ciutadania dels efectes de l’aplicació de la Llei de Racionalització i Sostenibilitat de l’Administració Local, així com la defensa del món local perquè els ajuntaments som l’administració que estem millor preparats per oferir serveis de proximitat.

Volem seguir reivindicant el nostre paper per seguir tenint el protagonisme en la defensa, garantia i l'enfortiment dels drets socials i la millora del benestar de la ciutadania. En canvi aquesta llei afecta a la quotidianitat i a les necessitats bàsiques de la gent, i redueix la capacitat de resposta dels governs locals.

**Fonaments de dret**

La Llei 27/2013, de 27 de desembre de 2013, de Racionalització i Sostenibilitat de l’Administració Local (LRSAL) va entrar en vigor el 31 de desembre de 2013.

El conflicte en defensa de l’autonomia local, d’acord amb l’art. 75 bis LOTC, es pot plantejar quan les normes de l’Estat amb rang de llei lesionin l’autonomia local constitucionalment garantida.

D’acord amb l’art. 75 ter 2 i 3 LOTC, per iniciar la tramitació del conflicte en defensa de l’autonomia local és necessari l’acord del Ple de les Corporacions locals amb el vot favorable de la majoria absoluta del número legal de membres d’aquesta. De manera prèvia a la formalització del conflicte, s’ha de sol·licitar dictamen, amb caràcter preceptiu però no vinculant, del Consell d’Estat.

En conseqüència, es proposa al Ple de la corporació que adopti els següents **ACORDS**:

### **PRIMER.-** Iniciar la tramitació per a la formalització del conflicte en defensa de l’autonomia local contra els articles primer i segon i demès disposicions afectades de la Ley 27/2013, de 27 de diciembre de 2013, de Racionalización y Sostenibilidad de la Administración Local (BOE núm. 312 de 30 de desembre de 2013) d’acord amb el text que s’adjunta, segons el que s’estableix en els arts. 75 bis i següents de la Ley Orgánica 2/1979, de 3 de octubre, del Tribunal Constitucional.

### **SEGON.-** A tal efecte, sol·licitar Dictàmen del Consejo de Estado, conforme a l’establert en l’art. 75 ter 3 de la Ley Orgánica 2/1979, de 3 de octubre, del Tribunal Constitucional, per conducte del Ministerio de Hacienda y Administraciones Públicas, a petició de l’entitat local de major població (art. 48 Ley 7/1985, de 2 de abril, reguladora de las Bases de Régimen Local), així com atorgar a aquesta entitat la delegació necessària.

**TERCER.-** Facultar i encomanar a l’Alcalde/Alcaldessa per a la realització de tots els tràmits necessaris per portar a terme els acords primer i segon i expressament per a l’atorgament d’escriptura de poder tan ampli i suficient com en dret es requereixi a favor de la Procuradora Dña. Virginia Aragón Segura, col. Núm. 1040 de l’Il·lustre Col·legi de Procuradors de Madrid per tal que, en nom i representació de l’Ajuntament de Capellades, de forma solidària i indistinta interposi conflicte en defensa de l’autonomia local contra la Ley 27/2013, de 27 de diciembre de 2013 (BOE núm. 312 de 30 de desembre de 2013), de Racionalización y Sostenibilidad de la Administración Local,seguint-lo per tots els seus tràmits i instàncies fins a obtenir sentència ferma i la seva execució.

**El Sr. alcalde, Marcel·lí Martorell i Font** manifesta que el que acaba de llegir és l’acord que prendrem avui, val a dir que aquest és un acord que hauran pres prou de set-cents ajuntaments de Catalunya i que donat diferents acords polítics amb el PSOE i altres partits s’espera que s’arribi al voltant de 1.200 ajuntaments a l‘Estat espanyol que presentin aquest recurs de conflicte d’inconstitucionalitat.

Qui lidera tot aquest procés no és sols l’Ajuntament de Barcelona sinó la Diputació de Barcelona conjuntament amb la resta de diputacions i set-cents ajuntaments catalans.

Estem davant d’una llei espanyola, és una llei que finalment s’ha aprovat contra tot pronòstic per la seva duresa.

És una llei que vulnera el principi d’autonomia local, l’Estatut d’Autonomia de Catalunya, la mateixa Constitució, com la Carta Europea de l’Autonomia Local.

Vulnera les nostres competències exclusives en matèria de règim local, de fet en un municipi com el nostre, l’única competència exclusiva, on no necessitem cap coordinació de la nostra Diputació, és el cementiri, la resta: escombraries, aigua, residus, etc. etc. necessitaríem una certa coordinació per part de la Diputació, per tant perdem sobirania en aquest sentit.

És una llei que sotmet els serveis municipals a un criteri únic i estrictament economicista, sense tenir en compte la qualitat i eficiència del servei.

Es basa també en una falsa pretensió de sanejar l’administració pública quan l’administració local, és de les més eficients i més eficaces.

És aquella administració pública que amb un volum més reduït de recursos econòmics realitza més feina i amb més eficàcia per traslladar al ciutadà.

De fet, tot això, és paradoxal, resulta que un terç del deute municipal espanyol és atribuïble a un sol ajuntament, el de Madrid, on el seu alcalde forma part d’un govern que ara ens vol imposar, o ens ha imposat aquesta llei.

Dir, també, que el total del deute municipal és una part molt reduïda del deute públic espanyol, per tant, una falsa pretensió.

Aquesta llei també vulnera el propi sistema institucional català, malgrat que respecta altres comunitats autònomes com País Basc, Navarra o Aragó, ens vol imposar un sistema supramunicipal, basat en diputacions, hi ha diputacions que fan bona feina, però ens volen imposar un model que no és el nostre, i que nosaltres d’alguna manera faríem un altre.

En definitiva volen recentralitzar l’administració, oblidar-se de les persones i oblidar aquell principi tant fonamental, que el propi estat espanyol ha signat a nivell europeu, que és el principi de la subsidiarietat, és a dir allò que pugui fer una administració més propera al ciutadà, que no la faci altra administració.

L’estat espanyol s’oblida d’aquest criteri i en definitiva entén que la subsidiarietat es basa en un principi fonamental, que és el criteri democràtic, allò que està més a prop del ciutadà, com per exemple, és el nostre ajuntament que se’l ventilen, s’obliden d’aquest principi, ho recentralitzen, i per què no dir-ho, no?, poden fer que molts serveis siguin privatitzats, prestats per grans multinacionals allunyats dels ciutadans.

Per tant, per tots aquests principis hem d’intentar no quedar-nos amb els braços creuats, segurament hi ha altres vies a nivell col·lectiu i nacional, ell no diu que no, però ara i en concret amb aquest com alcalde, com equip de govern, ens agradaria que la resta de grups municipals ús suméssiu a aquesta iniciativa tenint en compte que és una iniciativa molt transversal amb partits polítics diferents, però amb una certa consciència de país, com són Convergència, Esquerra Republicana, Iniciativa, Partit Socialista, no sap si les CUP s’han sumat però el que si que sap és que tots aquests partits si que ho han fet, per tant els hi agradaria que com ajuntament de Capellades tinguéssim una posició unitària.

**VdC-CUP**

**El Sr. Aleix Auber i Àlvarez**  respon al senyor Marcel·lí Martorell i Font que dins de la consciència nacional que està relatant ara, doncs la CUP sinó s’ha sumat deu estar a punt de fer-ho. Cal dir que a nivell nacional la CUP va rebre l’oferta de ser-hi en aquest grup de partits però un cop ja estava redactat, per tant l’ordre ha estat diferent, dels que ho han impulsat, així ens han informat. Però, sí, evidentment, la CUP està d’acord, VdC-CUP votarà a favor.

En diferents poblacions on la CUP està representada o ostenta l’Alcaldia ha presentat mocions o declaracions institucionals, per tant també ha estat darrera d’aquesta campanya, ho ha motivat, ha dit la seva no solament aquí, a Capellades, sinó que també en altres pobles.

No vol tornar a repetir el que ha dit el senyor Marcel·lí Martorell i Font, amb que està d’acord en la seva majoria, però no voldria oblidar que nosaltres com a ens local i com a país també ens veiem i ens veurem abocats en un avanç projecte, dels governs locals a Catalunya que també contempla alguna de les mesures que consten en aquesta llei de racionalització, en algunes coses d’una manera més contundent, no cal oblidar que tot allò que ara ens ve des del govern central de l’Estat espanyol és una clara ofensiva, en molts aspectes, sobretot a l’àmbit social, però cal que no ens oblidem de reduir els discursos del fet de si Espanya o Catalunya, perquè suposa que entenem que a Catalunya també estem abocats a treballar per rebatre certes propostes que en aquest cas també afectaran als ens locals d’una manera notable.

Aquest no és el debat d’avui, però VdC-CUP volia fer palès aquest fet perquè entenem que no deixa d’afectar també als ens locals.

**ERC**

**El Sr. Àngel Soteras i Largo.** ERC votarà a favor, sabeu que en repetides ocasions, personalment han dit i que anant presentant recursos d’inconstitucionalitat i coses per l’estil no creu ni criem que aquesta sigui la via, però és una via més, per tant no pensem posar cap pega a qui prioritzi aquesta via.

ERC votarà a favor, però insisteix tot el que sigui anar modificant unes lleis que es fan en contra de nosaltres com a poble, de vegades no en contra, sinó obviant-nos per desconeixement, no en sortirem mai de modificar-les el suficient com perquè s’adeqüi a la nostra realitat.

Per tant el que hem de tenir és la nostra llei de règim local amb les mancances, amb les discussions internes que tinguem, segurament tots no ho veurem igual, però com a mínim serà nostre en el sentit que l’haurem pensat nosaltres per a nosaltres i reflectirà les diferents opinions i maneres d’encarar-ho dels representants del poble català.

Insisteix en donar suport a aquesta actuació, ja vam dir en el seu moment que no es tracta dels 1.200 ajuntaments presentant recurs d’inscontitucionalitat, sinó que es tractaria dels més de nou-cents municipis del principat que vol marxar, i per tant amb menys ajuntaments fem el doble de feina, però bé de moment donarem suport a aquesta proposta com primer pas.

Passada a votació l’aprovació de la formalització del conflicte en defensa de l’autonomia local contra la “Ley 27/2013, de 27 de diciembre, de Racionalización y Sostenibilidad de la Administración Local” resta aprovada per la unanimitat dels onze regidors assistents al Ple, dels tretze que componen de dret aquesta corporació.

1. **MODIFICACIÓ DELS ESTATUTS DE LA MANCOMUNITAT PER A L’ATENCIÓ DELS MINUSVÀLIDS PSÍQUICS DE LA COMARCA DE L’ANOIA.**

**El Sr. alcalde, Marcel·lí Martorell i Font,**  lamenta que hagi assistit a aquest Ple el nostre representant davant de la Mancomunitat que és el regidor socialista junta amb la regidora Bàrbara Pons i Bartrolí que si que assisteix a aquesta sessió.

La proposta consisteix en l’acceptació de l’adhesió dels municipis de Rubio, Sant Martí Sesgueioles i la Pobla de Claramunt a la MANCOMUNITAT D’ATENCIÓ ALS MINUSVÀLIDS PSÍQUICS DE LA COMARCA DE L’ANOIA que comporta la modificació de l’art. Núm. 1 d’aquests estatuts:

**ACCEPTACIÓ DE L’ADHESIÓ DELS MUNICIPIS DE RUBIO, SANT MARTÍ SESGUEIOLES I LA POBLA DE CLARAMUNT A LA MANCOMUNITAT PER A L’ATENCIÓ DELS MINUSVÀLIDS PSÍQUICS DE LA COMARCA DE L’ANOIA I MODIFICACIÓ DE LA REDACCIÓ DE L’ARTICLE 1 DELS ESTATUTS DE L’ESMENTADA MANCOMUNITAT.**

Vists acords del Ple de l’Ajuntament de RUBIO de data 28 de gener de 2013 , de l’ Ajuntament de SANT MARTÍ SESGUEIOLES de 25 de març de 2013 i de l’Ajuntament de LA POBLA DE CLARAMUNT de 14 de març de 2013 referent a la seva voluntat d’incorporar-se a la Mancomunitat de Minusvàlids Psíquics de la Comarca de l’Anoia adoptats per majoria absoluta de conformitat amb l’ article 47.3.b) de la Llei 7 / 1985, de 2 d’abril, reguladora de les bases de règim local.

L’article 22 dels Estatuts de la Mancomunitat estableixen que per l’adhesió a la Mancomunitat d’altres municipis s’atendrà a les disposicions vigents sobre la matèria i els articles 10 i 12 dels esmentats Estatuts assenyalen que es competència del Ple de la Comissió Gestora de la Mancomunitat amb el quòrum de la majoria absoluta l’admissió de nous membres .

Vist informe del Sr. Secretari de la Mancomunitat de data 16 d’abril de 2013 que diu el següent:

“**PRIMER .-** L’article 48.2 a) del Decret 244/ 2007, de 6 de novembre, pel qual es regula la constitució i demarcació territorial dels municipis, de les entitats descentralitzades i de les mancomunitats de Catalunya estableix que els Estatuts de la Mancomunitat han de preveure les normes generals per la incorporació de nous municipis a la mancomunitat.

**SEGON -** L’article 22 dels Estatuts de la Mancomunitat estableixen que per l’adhesió a la Mancomunitat d’altres municipis s’atendrà a les disposicions vigents sobre la matèria i els articles 10 i 12 dels esmentats Estatuts assenyalen que es competència del Ple de la Comissió Gestora de la Mancomunitat amb el quòrum de la majoria absoluta l’admissió de nous membres . No diuen res mes els Estatuts, anteriors fins i tot a la Llei de Bases de Règim Local com es desprèn de l’article 21 dels Estatuts.

**TERCER.-** L’ art 44.4 de la Llei 7/ 1985, de 2 d’abril, reguladora de les bases de règim local estableix que per la modificació de Mancomunitats es seguirà un procediment similar al de la seva constitució i el Decret Legislatiu 2/ 2003, de 28 d’abril, pel qual s’aprova el Text Refós de la Llei Municipal i de Règim Local de Catalunya només contempla la modificació en el seu article 120.3 pel que fa a la exigència d’ informe de la Generalitat de Catalunya i el Decret 244/ 2007, de 6 de novembre, fa referència només a l’article 50. Davant d’aquesta absència de normativa autonòmica, hem d’anar a l’ article 44.2 de la Llei de Bases de Règim Local esmentat i a l’article 36 del Reglament, Població i Demarcació Territorial dels Ens Locals aprovat per Reial Decret 1690/ 1986, d´11 de juliol que estableix el següent:

1.- Constituïda una Mancomunitat podran adherir-se a la mateixa, per procediment **similar** al de la seva constitució, els Ajuntaments als qui interessi i es trobin compresos en les condicions previstes als Estatuts d’aquella assumint les obligacions que els mateixos determinin.

2.- La adhesió podrà realitzar-se per una, varies o totes les finalitats de la Mancomunitat, sempre que les obres o serveis siguin independents entre si i atenent als seus aspectes tècnics o financers.

3.-Les adhesions hauran de ser informades favorablement per l’òrgan de govern de la Mancomunitat.

**QUART.-** Davant l’absència de normativa específica als Estatuts que desenvolupi aquesta matèria, la normativa anterior no regula un procediment detallat d’ incorporació d’ un nou Ajuntament que sigui similar. No obstant això, i atenent-nos al procediment de constitució, el procediment similar seria el següent:

1. Acord del Ple del municipi interessat en l’adhesió, adoptat per majoria absoluta.
2. Acord de la Junta General de la Mancomunitat, adoptat per majoria absoluta, en relació a l’acceptació de l’adhesió del municipi interessat i proposta de la corresponent modificació d’Estatuts.
3. Remissió de l’expedient al Consell Comarcal perquè, en el termini de trenta dies, emetin l’informe corresponent.
4. Simultàniament i en el mateix termini, l’expedient se sotmetrà a informació pública mitjançant anunci en el DOGC ( de conformitat amb l’ article 119.1 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya ) i en el Taulell d’edictes de la Mancomunitat i dels Ajuntaments que formin part de la Mancomunitat , als efectes de presentació d’observacions i suggeriments.
5. Complerts els tràmits anteriors, l’expedient s’ha de trametre al Departament de Governació i Relacions Institucionals de la Generalitat de Catalunya , la qual, en el termini d’un mes, pot formular les observacions de legalitat, els suggeriments i les propostes que consideri convenients.
6. De formular-se observacions de legalitat, la Mancomunitat les ha de considerar i resoldre motivadament, abans de procedir als tràmits que es preveuen en els apartats següents.
7. Acord de tots els municipis mancomunats, d’aprovació de la modificació d’Estatuts, adoptat per majoria absoluta.
8. La modificació s’ha d’anotar en el Registre d’Entitats locals i Publicar la modificació en el Diari Oficial de la Generalitat de Catalunya i el Butlletí Oficial de l’ Estat, sense perjudici de la publicació íntegra de la modificació en el Butlletí Oficial de la Província de conformitat amb l’ article 70 de la Llei 7/ 1995, de 2 d’ abril, reguladora de les bases de règim local i la remissió de certificat de l’ acord acompanyat de còpia de la modificació a la Generalitat de Catalunya i a la subdelegació del Govern, de conformitat amb l’ article 70 i 65.2 de l’ esmentada Llei.

Així mateix, s’ ha d’ enviar còpia dels Estatuts al Departament de Governació i Relacions Institucionals de la Generalitat de Catalunya “

Vist que el Ple de la Comissió Gestora de la Mancomunitat per a l’atenció dels minusvàlids psíquics de la comarca de l’Anoia en sessió duta a terme el dia 29 de maig de 2013 va aprovar per unanimitat dels membres assistents i majoria absoluta el següent acord:

**PRIMER.-** Aprovar inicialment l’acceptació de la sol·licitud d’incorporació dels municipis de RUBIO, SANT MARTI SESGUEIOLES i LA POBLA DE CLARAMUNT a la MANCOMUNITAT PER A L’ATENCIÓ DELS MINUSVÀLIDS PSÍQUICS DE LA COMARCA DE L’ ANOIA.

**SEGON.-** Aprovar inicialment modificar la redacció de l’ article 1 dels Estatuts de la Mancomunitat que queda redactat de la següent forma:

*“Article 1. Constitució*

*Els municipis d’ Igualada, Calaf, Capellades, Carme, Castellolí, els Hostalets de Pierola, Jorba, Masquefa, Òdena, Orpí, Piera, Els Prats de Rei, Pujalt, Sant Martí de Tous, Santa Margarida de Montbui , Vilanova del Camí, Sant Pere Sallavinera , Copons, Rubio, Sant Martí Sesgueioles i La Pobla de Claramunt d’ acord amb la facultat que els reconeix l’ article 44 de la Llei 7/ 1985 de 2 d’ abril, Reguladora de les bases de règim local i l’ article 117 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, es constitueixen en Mancomunitat per a la prestació conjunta dels serveis de competència municipal que s’ assenyalen en l’ article 3 dels Estatuts”*

**TERCER.-** Remetre l’ expedient al Consell Comarcal de l’ Anoia perquè, en el termini de trenta dies, emetin l’ informe corresponent.

**QUART.-** Simultàniament i en el mateix termini, sotmetre l’ expedient a informació pública mitjançant anunci en DOGC i en el Taulell d’edictes de la Mancomunitat i dels Ajuntaments que formin part de la Mancomunitat , als efectes de presentació d’observacions i suggeriments.

En el cas que hi hagi observacions o suggeriments, seran resoltes pel Ple de la Comissió Gestora per majoria absoluta. En cas contrari, el projecte de modificació d’ Estatuts es considerarà aprovat definitivament sense necessitat d’un nou acord.

**CINQUÈ.-** Complerts els tràmits anteriors, l’expedient es trametrà a la Generalitat de Catalunya, la qual, en el termini d’un mes, pot formular les observacions de legalitat, els suggeriments i les propostes que consideri convenients.

De formular-se observacions de legalitat, suggeriments o altres propostes que consideri convenients , el Ple de la Comissió Gestora les ha de considerar i resoldre motivadament per majoria absoluta , abans de procedir als tràmits que es preveuen en els apartats següents.

**SISE.-** Acord de tots els municipis mancomunats, d’aprovació de la modificació d’Estatuts, adoptat per majoria absoluta.

**SETÈ.-** La modificació s’ha d’anotar en el Registre d’Entitats locals i Publicar la modificació en el Diari Oficial de la Generalitat de Catalunya i el Butlletí Oficial de l’ Estat, sense perjudici de la publicació íntegra de la modificació en el Butlletí Oficial de la Província de conformitat amb l’ article 70 de la Llei 7/ 1995, de 2 d’ abril, reguladora de les bases de règim local i la remissió de certificat de l’ acord acompanyat de còpia de la modificació a la Generalitat de Catalunya i a la subdelegació del Govern, de conformitat amb l’ article 70 i 65.2 de l’ esmentada Llei.

Així mateix, s’ ha d’ enviar còpia dels Estatuts al Departament de Governació i Relacions Institucionals de la Generalitat de Catalunya

Vist que l’expedient ha estat exposat al públic sense que s’hagi presentat cap reclamació i els informes favorables del Consell Comarcal de l’Anoia de 25.6.13 de la Diputació de Barcelona de 30.1.14 i de la Generalitat de Catalunya de 30.11.13

Es proposa al ple de l’Ajuntament l’adopció per MAJORIA ABSOLUTA del següent acord:

**PRIMER.-** Acceptar l’adhesió dels municipis de RUBIO, SANT MARTI SESGUEIOLES i LA POBLA DE CLARAMUNT a la MANCOMUNITAT PER A L’ATENCIÓ DELS MINUSVÀLIDS PSÍQUICS DE LA COMARCA DE L’ ANOIA.

**SEGON.- M**odificar la redacció de l’ article 1 dels Estatuts de la Mancomunitat que queda redactat de la següent forma:

*“Article 1. Constitució*

*Els municipis d’ Igualada, Calaf, Capellades, Carme, Castellolí, els Hostalets de Pierola, Jorba, Masquefa, Òdena, Orpí, Piera, Els Prats de Rei, Pujalt, Sant Martí de Tous, Santa Margarida de Montbui , Vilanova del Camí, Sant Pere Sallavinera, Copons, Rubio, Sant Martí Sesgueioles i La Pobla de Claramunt d’ acord amb la facultat que els reconeix l’ article 44 de la Llei 7/ 1985 de 2 d’ abril, Reguladora de les bases de règim local i l’ article 117 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, es constitueixen en Mancomunitat per a la prestació conjunta dels serveis de competència municipal que s’ assenyalen en l’ article 3 dels Estatuts”*

**TERCER.-** Comunicar el present acord a la Mancomunitat per a l’atenció dels minusvàlids psíquics de la Comarca de l’Anoia.

**Passada a votació**  l’aprovació de la modificació dels estatuts de la Mancomunitat per a l’atenció dels minusvàlids psíquics de la Comarca de l’Anoia resta aprovada per la unanimitat dels onze regidors assistents al Ple, dels tretze que componen de dret aquesta corporació.

1. **PRECS I PREGUNTES**

**GOVERNACIÓ**

**La Sra. Bàrbara Pons i Bartrolí**  dóna lectura al Manifest 8 de març, Dia internacional de les dones:

***MANIFEST 8 DE MARÇ***

*Un any més, el dia 8 de març les dones de tot el món sortim al carrer per celebrar el Dia Internacional de les Dones. Aquesta commemoració centenària simbolitza la lluita històrica per la igualtat de gènere.*

*Perquè malauradament, a les nostres societats encara s’hi arrelen estructures i situacions que dificulten el ple desenvolupament de les dones: la desigualtat salarial, la menor presència en espais de poder, la segregació ocupacional, la manca de coresponsabilitat en les tasques de cura i de la llar, o la violència masclista, són evidències que hem de seguir treballant i sumant esforços per fer efectiva la igualtat de gènere.*

*Això ens obliga a pensar en la implicació de tota la societat –homes i dones- per tal de fer-nos partícips i protagonistes del trencament d’estereotips que ha de dur a un canvi d'actitud de la societat, el canvi de mentalitat col·lectiu imprescindible per avançar plegats en aquest gran repte col·lectiu.*

*També és moment de recordar les grans fites en la consecució dels drets civils, polítics i socials de les dones, moments clau com l’adquisició del dret al vot - important avenç del qual s’han complert 80 anys -, el dret a l’accés a l’educació superior, el dret a la lliure disposició dels propis béns, l’aprovació d’instruments legals més recents, com la Ley Orgánica para la Igualdad efectiva entre Mujeres y Hombres, la Ley Integral contra la Violencia de Género, o la Llei catalana del Dret de les Dones a eradicar la Violència Masclista.*

*Però al costat d'aquestes fites ara també cal alçar la veu i denunciar com, altres marcs legals referents al nostre país, queden afectats per tot tipus de reformes que desgraciadament no es situen en la lògica d' ampliar els drets de les dones o bé la igualtat efectiva amb els homes. Aquí podem destacar la nova Llei de Racionalització i Sostenibilitat de l'Administració Local, que amenaça clarament la funció que han desenvolupat els ajuntaments democràtics alhora de donar respostes a les necessitats dels ciutadans i ciutadanes des de la proximitat. Aquest és el cas de les polítiques i serveis municipals adreçats a la promoció de les dones o bé a l'atenció de les víctimes de violència masclista, la continuïtat dels quals queda compromesa i qüestionada. I el cas més actual i flagrant, sens dubte és la Reforma del Govern de l'Estat pel que fa a la Llei de Salut sexual i reproductiva vigent des del 2010, que suposa un atac directe a la llibertat de les dones i al dret a decidir sobre el seu propi cos.*

*Per tot plegat, hem de recordar que garantir la igualtat d’oportunitats per totes les dones, és avançar cap a una societat més democràtica, és afavorir el benestar i el desenvolupament humà, és promoure un nou model social situant les persones en el centre de les estratègies i les actuacions. I aquesta ha de ser una de les finalitats del compromís global de les administracions locals sempre al costat de les dones i de les organitzacions que defensen i reivindiquen el seu reconeixement com a ciutadanes de ple dret.*

*Aquest és el gran repte que tenim al davant, i l’hem assolir amb la col·laboració i la complicitat de totes les institucions, agents socials i de les dones i els homes de la nostra ciutat, perquè només així podrem fer-ho realitat.*

*8 de març 2014*

**VdC-CUP**

**El Sr. Aleix Auber i Àlvarez,** manifesta que enllaçant amb el manifest del dia 8 de març, vol animar i encoratjar no solament a les dones, sinó també als homes perquè assisteixin a tots els actes i mobilitzacions que durant aquesta setmana es fan en tot el país per diverses entitats, organitzacions polítiques i sindicats.

Com sempre hem fet des de la CUP us animem a anar-hi i participar-hi en les mobilitzacions centrals que es fan a Barcelona.

**POLIESPORTIU**

**Aleix Auber i Àlvarez**

Respecte als horaris del pavelló del poliesportiu municipal demanem l’actualització de l’estat dels seus horaris, perquè es donen certes situacions de conflicte entre les entitats esportives.

Vam parlar sobre aquest tema amb el Sr. Marcel·lí Martorell i Font, i estem esperant la seva resposta i la del regidor d’esports, per aquest motiu fem aquest prec, rebre informació per tal de posar fil a l’agulla, sinó és per aquest any, per trobar ara una solució, doncs poder trobar-la per l’any que ve.

De la conversa mantinguda amb el Sr. alcalde van sorgir diverses observacions, problemàtiques amb diferents punts de vista.

No hem de deixar passar el temps, per aquest motiu torna a demanar a l’alcalde i a la Regidoria d’Esports tractar sobre aquest assumpte.

**El Sr. Marcel·lí Martorell i Font**  demana parlar d’aquest tema en una propera Comissió Informativa si així li sembla també al regidor d’Esports, senyor Francesc Sabater i Roca, perquè aquest és un tema extens i no una discussió de cinc minuts.

Tots sabem que el poliesportiu té una problemàtica, amb una concentració d’activitats en un espai i en unes hores molt concretes.

Hi ha hagut una sèrie d’entitats que han crescut, i altres entitats que han cedit hores perquè altres puguin encaixar amb les seves necessitats.

Aquesta negociació sempre hi ha sigut, però tothom no ha estat d’acord sempre.

Però agafant la lletra menuda, si el regidor li permet, tractaria aquest tema en una comissió informativa.

La conversa que vam mantenir, hem parlat a nivell intern, és un tema difícil de resoldre però ara, de manera immediata, avanço que no és possible en aquests moments, a mig curs, creu que això es va entendre així tant per part d’ERC com de VdC-CUP, parlem-ne en les properes comissions informatives que tindran lloc el penúltim dimecres d’aquest mes.

**VdC-CUP**

**El Sr. Aleix Auber i Àlvarez**  respon al Sr. Marcel·lí Martorell i Font que el prec venia en el sentit de saber alguna cosa, potser heu parlat internament, però des de l’oposició vam venir per informar-nos, traslladar-nos mútuament informació. Senzillament si se’ns diu que parlarem a la comissió informativa, doncs endavant i tots disposats a parlar-ne.

**EDIFICI DE L’ESCOLA BRESSOL**

**El Sr. Aleix Auber i Àlvarez**  indica que som coneixedors que Càritas utilitza part de l’edifici de l’escola bressol, per a les seves activitats.

Sabem que també és fan altres tipus d’activitats com son classes de prepart.

No sabem si es fan altres activitats, perquè oficialment tampoc se’ns informa sobre això, tenim coneixement del que es fa perquè ens ho comuniquem les persones que hi participen.

També se’ns ha informat de l’estat de deixadesa d’aquesta escola, sembla ser que aquest edifici està en una situació delicada de brutícia i una mica descuidat.

El Sr. Aleix Auber i Àlvarez recorda que en els pressupostos municipals anteriors al 2013 VdC-CUP va intentar obrir una partida de 500 € precisament perquè això no passes i perquè el manteniment d’aquesta en relació a les activitats que es puguin fer, pugues ser òptim.

La pregunta és si és cert que la situació és la descrita.

**La Sra. Bàrbara Pons i Bartrolí**  respon al Sr. Aleix Auber i Àlvarez que a principi de curs la persona responsable del CAP i la llevadora ens van demanar un espai per fer les classes, fins ara les classes es feien a l’escola bressol 2, però per impartir aquestes classes es necessita cert espai pel material, i a l’actual escola bressol estem molt limitats d’espai, per aquest motiu amb la llevadora vam mirar l’espai de la cargola i es va decidir impartir les classes en aquest espai.

La Sra. Bàrbara Pons i Bartrolí indica que no va pensar en el tema de la neteja, fa uns dies se li va informar de l’estat de la cargola i ja ha pres les mesures adients perquè en breu es netegi aquest espai.

**El Sr. Aleix Auber i Àlvarez**  troba correcte l’explicació de la Sra. Bàrbara Pons i Bartrolí i indica que el que volia recordar es això, l’obertura d’aquesta petita i simbòlica xifra, perquè en el cas de funcionament d’un espai no tancat sinó aprofitable, doncs, no passessin aquestes coses, únicament recordar que VdC-CUP va proposar en el seu dia, que s’aprofiti aquesta partida i que aquesta situació de deixadesa en espais municipals no torni a passar.

**ERC**

**El Sr. Àngel Soteras i Largo** comenta que la realització d’aquestes classes a l’escola bressol nova anaven justes d’espai, i espera que s’hagi solucionat el condicionament de la cargola, però si que era necessari disposar d’un espai més ampli.

**IL·LUMINACIÓ DE L’EDIFICI DE LA BIBLIOTECA MUNICIPAL “EL SAFAREIG”**

**ERC**

**El Sr. Àngel Soteras i Largo**  pregunta si la Biblioteca està il·luminada tota la nit, entén que seria raonable trobar algun mecanisme que ho regulés perquè a partir de certa hora no estigués il·luminat. Tot això si és cert, que tota la nit està il·luminada, més que un prec, és un dubte que tenim.

**El Sr. alcalde, Marcel·lí Martorell i Font,**  respon que l’edifici de la biblioteca està il·luminat fins a les dotze de la nit.

**El Sr. Àngel Soteras i Largo**  manifesta que en el seu dia ERC va reclamar la reparació de voreres als carrers Santa Dorotea, davant de les escoles i això es va fer amb certa celeritat.

Recorda també que des d’ERC s’ha reclamat el tema de la pintura dels passos dels vianants i avui podem constatar, que si més no el pas Casa Bas està pintat.

Val la pena fer aquest comentari positiu, posar com a negatiu el que s’ha trigat, però tot arriba i ho volem fer conèixer.

**El Sr. alcalde, Marcel·lí Martorell i Font,**  quedem-nos amb aquest bon “fair-play”, la part positiva i si no hi ha res més vol felicitar a la regidora Sra. Anna Gabarró i Bartrolí perquè el carnaval va ser una bona festa, molt participativa per part dels pares i mares i hem de mirar de mantenir aquests actes de poble.